Gangguan pemakanan

Gangguan pemakanan ialah keadaan apabila seseorang makan atau tidak makan, dengan cara yang memberi kesan negatif kepada kesihatan fizikal atau mental si pemakan. Gangguan pemakanan boleh berkisar dari seksaan mental yang ringan kepada keadaan yang mengancam nyawa dan boleh memberi kesan dalam setiap aspek kehidupan harian seseorang. Menurut pengarang Surviving an Eating Disorder, "perasaan mengenai kerja, sekolah, perhubungan, aktiviti harian dan pengalaman seseorang terhadap ketenangan emosi ditentukan oleh apa yang dimakan atau tidak dimakan, atau oleh satu nombor berdasarkan satu skala."Siegel, Michaele, Brisman, Judith and Weinshel, Margot. Surviving an Eating Disorder. New York: Harper and Row Publishers. 1988. Anorexia nervosa dan bulimia nervosa adalah contoh gangguan pemakanan yang sering berlaku dan secara umumnya diiktiraf oleh skim pengklasifikasi perubatan, dengan diagnosis penting saling bertindih antara kedua-duanya.  Kedua-duanya mempengaruhi kira-kira 5-7% wanita di Amerika Syarikat semasa hayat mereka. dan "kira-kira 10% daripada mereka yang mengalami gangguan pemakanan yang menemui pakar kesihatan mental adalah lelaki".

 Gangguan 

 Anoreksia nervosa 
 Anoreksia nervosa merupakan penurunan berat badan yang disengajakan dan berterusan yang didorong oleh rasa takut dengan imej badan yang herot-benyot. Ia merupakan gangguan serius yang boleh menyebabkan kematian.Santrock, J. W. (2005). Nutrition and Eating Behavior. In Mike Ryan (Ed.). A Topical Approach to Life-Span Development, Fourth Edition (pp 156-157). New York City: McGraw-Hill. Gangguan ini tidak harus dikelirukan dengan anoreksia''', iaitu gejala umum kehilangan nafsu makan atau tidak tertarik pada makanan.  DSM-IV menyifatkan anorexia nervosa sebagai:
 Berat badan kurang yang tidak normal (garis panduan yang dicadangkan = 85% dari berat biasa untuk umur dan tinggi, atau BMI = 17.5).
 Bagi wanita yang telah datang haid, tidak datang haid tiga kitaran berturut-turut.
 Ketakutan yang melampau akan penambahan berat badan atau keasyikan dengan berat dan bentuk badan.

 Nota 

 Rujukan 











 Pautan luar 
 Portal MyHealth


Kategori:Psikologi abnormal
Kategori:Penyakit dan gangguan
Kategori:WPPER